
59. Σύσταση Γενικής Γραμματείας Εμπορίου στο 

Υπουρνείο Ανάπτυξης και καθορισμός των αρμο¬ 
διοτήτων της. 1 

60. Τροποποίηση του υπ’ αριθμ. 191/1995 Προεδρι¬ 

κού Διατάγματος «Όργανα που αποφασίζουν ή 
γνωμοδοτούν και ειδικές ρυθμίσεις σε θέματα 
έργων που εκτελούνται από το Υπουργείο Δημό¬ 
σιας Τάξης» (Α' 101). 2 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

44. Έγκριση χορηγήσης, κατ’ εξαίρεση, στην «X. ΒΕ¬ 
ΝΕΤΗΣ & ΣΙΑ» Ο.Ε. άδειας εγκατάστασης (ίδρυ¬ 
σης), επέκτασης και κτιριακού εκσυγχρονισμού 
μονάδας παραγωγής προϊόντων Αρτοποιίας και 
Ζαχαροπλαστικής, στη Λυκόβρυση Αττικής, οδός 
Αγ. Παρασκευής 9. 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ «της Συμφωνίας με¬ 
ταξύ των Κυβερνήσεων της Ελληνικής Δημοκρα¬ 
τίας και της Ρωσικής Ομοσπονδίας». (Θεσσαλο¬ 


νίκη, 8.9.1995). 4 

Ανακοίνωση για τη θέση σε ισχύ της Συμφωνίας συνερ¬ 
γασίας και αμοιβαίας συνδρομής των Τελωνεια¬ 
κών Διοικήσεων Ελλάδος - Τσεχίας. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 59 (1) 


Σύσταση Γενικής Γραμματείας Εμπορίου στο Υπουργείο 
Ανάπτυξης και καθορισμός των αρμοδιοτήτων της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 
α. Τις διατάξεις: 

1. Των άρθρων 26 παρ. 1, 27 παρ. 3 εδάφιο πρώτο, 
29Α, όπως προστέθηκε με Ν. 2081/1992 άρθρο 27 (Α' 
154) και 30 παρ. 9 του Ν. 1558/1985 «Κυβέρνηση και Κυ¬ 
βερνητικά Όργανα» 3Α' 137). 

2. Του άρθρου 8 παρ. 2τουΝ. 2026/1992 «Ρύθμιση θε¬ 


μάτων οργάνωσης και προσωπικού της δημόσιας διοίκη¬ 
σης και άλλες διατάξεις» (Α' 43). 

3. Του άρθρου 22 παρ. 1 του Ν. 1735/1987 «Προσλή¬ 
ψεις στο δημόσιο τομέα, κοινωνικός έλεγχος στη δημόσια 
διοίκηση, πολιτικά δικαιώματα και άλλες διατάξεις» (Α’ 
195). 

4. Του άρθρου 71 του Ν. 1943/1991 «Εκσυγχρονισμός 
της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες διατάξεις» (Α' 
50). 

5. Του Προεδρικού Διατάγματος 27/96 «Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης» (Α' 
19). 

β. Το γεγονός ότι από τις διατάξεις του διατάγματος αυ¬ 
τού προκαλείται δαπάνη για το μέχρι τέλος του έτους χρο¬ 
νικό διάστημα ποσού 47.200.000 που θα καλυφθεί από 
τους ΚΑΕ της Κατηγορίας 0200-0300. 

Για το καθένα από τα επόμενα οικονομικά έτη, η δα¬ 
πάνη προβλέπεται ότι θα ανέλθει στο ποσό των δρχ. 
55.000,000 περίπου. 

γ. Την 58/1996 γνωμοδότηση του Συμβουλίου της Επι¬ 
κράτειας, μετά από πρόταση του Πρωθυπουργού, των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Ανάπτυξης, αποφασίζουμε: 

Αρθρο 1 

Σύσταση 

Συνιστάται στο Υπουργείο Ανάπτυξης, Γ ενική Γ ραμμα- 
τεΐα Εμπορίου υπαγομένη απευθείας στον Υπουργό Ανά¬ 
πτυξης. 

Αρθρο 2 

Υπαγόμενες Υπηρεσίες 

Στη Γ ενική Γ ραμματεία Εμπορίου του Υπουργείου Ανά¬ 
πτυξης υπάγονται με το προσωπικό τους οι ακόλουθες 
υπηρεσίες του Υπουργείου Ανάπτυξης, που ανήκαν στο 
πρώην Υπουργείο Εμπορίου: 

Α, Η Γενική Διεύθυνση Εσωτερικού Εμπορίου (άρθρο 1 
του ΠΔ 343/1990) στην οποία υπάγονται οι Διευθύν¬ 
σεις: 

α. Διεύθυνση Εμπορικών Οργανώσεων (άρθρο 3 του 
Π.Δ. 397/88, όπως αντικαταστάθηκε με το άρθρο 2 του 
Π.Δ. 228/90). 

β. Διεύθυνση Εμπορικής και Βιομηχανικής ιδιοκτησίας 

(άρθρο 3α του γ·.Δ. 397/88, όπως προστέθηκε με το άρ¬ 
θρο 3 του Π.Δ. 228/90). 

γ. Διεύθυνση Ανωνύμων Εταιρειών-Πίστεως (άρθρο 4 
του Π.Δ. 397/88, όπως τροποποιήθηκε με τις διατάξεις 
του Ν. 1806/88 άρθρο 1 παρ. 1, 2, 3, και 4 και του Ν. 
2395/95 άρθρο 20). 

δ. Διεύθυνση Ασφαλιστικών Επιχειρήσεων - Αναλογι- 
στικής (άρθρο 5 του Π.Δ. 397/88). 

ε. Διεύθυνση Τιμών Τροφίμων - Ποτών (άρθρο 7 του 
Π.Δ. 397/88). 

στ. Διεύθυνση Τιμών Βιομηχανικών Προϊόντων - Φαρ¬ 
μάκων (άρθρο 8 του Π.Δ. 397/88). 

ζ. Διεύθυνση Τιμών Παροχής Υπηρεσιών (άρθρο 9 του 
Π.Δ. 397/88). 

η. Διεύθυνση Τεχνικού Ελέγχου - Προστασίας Κατανα¬ 
λωτή (άρθρο 10 του Π.Δ. 397/88, όπως αντικαταστάθηκε 
με το άρθρο 4 του Π.Δ. 228/90). 

θ. Διεύθυνση Μετρολογίας (άρθρο 10α του Π.Δ. 397/ 
88, όπως αντικαταστάθηκε με το άρθρο 5 του Π.Δ. 228/ 

90) . 

Β. Γ ενική Διεύθυνση Διοικητικής Υποστήριξης (άρθρο 1 
του Π.Δ. 343/1990 στην οποία υπάγονται οι Διευθύν¬ 
σεις: 

α. Διεύθυνση Διοικητικού (άρθρο 11 του Π.Δ. 397/88, 
όπως αντικαταστάθηκε με το άρθρο 2 του Π.Δ. 408/89 και 
το άρθρο 3 του Π.Δ. 228/91). 

β. Διεύθυνση Οικονομικού (άρθρο 11α παρ. 4, όπως 
προστέθηκε με το άρθρο 3 του Π.Δ. 408/89). 

γ. Διεύθυνση Οργάνωσης και Απλούστευσης Διαδικα¬ 
σιών (άρθρο 12 του Π.Δ. 397/88, όπως αντικαταστάθηκε 
με το άρθρο 4 του Π.Δ. 228/91 και τις διατάξεις του Ν. 
1943/91 άρθρο 1 παρ. 4). 

δ. Διεύθυνση Εκπαίδευσης (άρθρο 12α του Π.Δ. 397/ 
88, όπως προστέθηκε με το άρθρο 5 του Π.Δ. 228/91). 

ε. Διεύθυνση Πληροφορικής (άρθρο 12β του Π.Δ. 397/ 
88, όπως προστέθηκε με το άρθρο 6 του Π.Δ. 228/91). 

στ. Διεύθυνση Πολιτικής Σχεδίασης Έκτακτης Ανάγκης 
(ΠΣΕΑ) (άρθρο 13 του Π.Δ. 397/88). 

ζ Διεύθυνση Επιθεώρησης (άρθρο 16 του Π.Δ, 397/88, 
όπως τροποποιήθηκε με το άρθρο 8 του Π.Δ. 228/90 και 
το άρθρο 2 του Π.Δ. 228/91). 

η. Τμήμα Ρυθμιστικών Αποθεμάτων - Διανομών (άρθρο 
14 του Π.Δ. 397/88). 

θ. Γραφείο Εθιμοτυπίας (άρθρο 15 του Π.Δ. 397/88, 
όπως αντικαταστάθηκε με το άρθρο 7 του Π.Δ. 228/91). 

ι. Γ ραφείο Ισότητας των δύο φύλων (άρθρο 15 του Π.Δ. 
397/88, όπως προστέθηκε με το άρθρο 8 του Π.Δ. 228/ 

91) . 

ια. Γ ραφείο Κοινοβουλευτικού Ελέγχου (άρθρο 16α του 
Π.Δ. 397/88, όπως προστέθηκε με το άρθρο 5 του Π.Δ. 
408/89). 

ιβ. Γ ραφείο Τύπου και Δημοσίων Σχέσεων (Ν. 1943/91 
άρθρο 67). 

Γ. Γενική Διεύθυνση Κρατικών Προμηθειών (ΠΔ 195/ 

1995) στην οποία υπάγονται οι Διευθύνσεις: 

α. Διεύθυνση Πολιτικής Προμηθειών (άρθρο 2 Π.Δ. 
195/95). 

β. Διεύθυνση Προμηθειών Τροφίμων, Χημικών και Κλω¬ 
στοϋφαντουργικών Ειδών (άρθρο 3, Π.Δ. 195/95). 

γ. Διεύθυνση Προμηθειών Μεταφορικών Μέσων και 
Μηχανολογικού Εξοπλισμού (άρθρο 4, Π.Δ. 195/95). 

δ. Διεύθυνση Προμηθειών Ιατρικού, Ηλεκτρονικού Εξο¬ 
πλισμού και Επιστημονικών Οργάνων (άρθρο 5, Π.Δ. 195/ 
95). 


ε. Διεύθυνση Τεχνική (άρθρο 6, Π.Δ. 195/95). 

Δ. Τα Συλλογικά Όργαναν και οι Επιτροπές που λει¬ 
τουργούν στο πλαίσιο των υπο στοιχεία Α έως και Γ Υπη¬ 
ρεσιών. 

Αρθρο 3 
Αρμοδιότητες 

Στις αρμοδιότητες της Γενικής Γραμματείας Εμπορίου 
ανήκουν: 

α. Η εισήγηση για τη χάραξη και εφαρμογή της Κυβερ¬ 
νητικής Πολιτικής στον τομέα του Εμπορίου. 

β. Η άσκηση των αρμοδιοτήτων των Υπηρεσιών που 
υπάγονται σε αυτήν σύμφωνα με το άρθρο 2 του παρό¬ 
ντος. 

γ. Η μέριμνα για την εύρυθμη λειτουργία της Επιτροπής 
Ανταγωνισμού. 

Αρθρο 4 
Σύσταση θέσεων 

Στη Γ ενική Γ ραμματεία Εμπορίου συνιστώνται οι ακό¬ 
λουθες θέσεις: 

1. Μία (1) θέση μετακλητού - Γ ενικού Γ ραμαμτέα. Προϊ¬ 
σταμένου της Γενικής Γραμματείας με βαθμό Ιο της κα¬ 
τηγορίας των ειδικών θέσεων. 

2. Μία (1) θέση ειδικού συμβούλου και μία (1) θέση ειδι¬ 
κού συνεργάτη με σχέση εργασίας ιδιωτικού δικαίου ορι¬ 
σμένου χρόνου του άρθρου 71 του Ν. 1943/1991, όπως 
συμπληρώθηκε με την παρ. 19 του άρθρου 32 του Ν. 
2190/1994. 

3. Τρεις (3) θέσεις διοικητικών υπάλλήλων του άρθρου 
30 παρ. 9 του Ν. 1558/1985, 

4. πέντε (5) θέσεις προσωπικού με σύμβαση εργασίας 
ιδιωτικού δικαίου του άρθρου 33 παρ. 2-5 του Ν. 2190/94 
(Α' 28). 

Άρθρο 5 
Τελικές Διατάξεις 

1. Τη Γενική Γραμματεία επικουρούν στο έργο της οι 
ακόλουθες υπηρεσίες του πρώην Υπουργείου Εμπορίου, 
σύμφωνα με τις διατάξεις που τις διέπουν: 

α. Γ ραφείο Νομικού Συμβούλου, 
β. Γραφείο Παρέδρου Ελεγκτικού Συνεδρίου, 
γ. Υπηρεσία Στατιστικής της Εθνικής Στατιστικής Υπη¬ 
ρεσίας Ελλάδος (Ε.Σ.Υ.Ε.). 
δ. Επιτροπή Ανταγωνισμού. 

2. Οι δαπάνες του Υπουργείου Ανάπτυξης που αφορούν 
τη Γ ενική Γ ραμματεία Εμπορίου, ελέγχονται, εκκαθαρίζο¬ 
νται και εντέλλονται από την Υπηρεσία Δημοσιονομικού 
Ελέγχου που λειτουργεί στο πρώην Υπουργείο Εμπορίου 
(Υ.Δ.Ε) στη Γενική Γραμματεία Εμπορίου. 

3. Ως τη συγκρότηση ενιαίων υπηρεσιακών και πειθαρ¬ 
χικών συμβουλίων στο Υπουργείο Ανάπτυξης, το προσω¬ 
πικό των υπηρεσιών που υπάγονται με το παρόν διάταγμα 
στη Γ ενική Γ ραμματεία Εμπορίου εξακολουθεί να υπάγε¬ 
ται στα υπηρεσιακά και πειθαρχικά συμβούλια στα οποία 
υπαγόταν ως την έναρξη ισχύος αυτού του Διατάγμα¬ 
τος. 

4. Το Προεδρικό Διάταγμα 418/1995 (Α' 240) καταρ- 
γείται. 

Άρθρο 6 
Ισχύς 

Η ισχύς του παρόντος αρχίζει με τη δημοσίευσή του 

στην Εφημερίδα της Κυβερνήσεως. 

Στην Υπουργό Ανάπτυξην αναθέτουμε την δημοσίευση 
και εκτέλεση του παρό. ίος. 

Αθήνα, 13 Μαρτίου 1996 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α.-Α. ΤΣΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 60 (2) 

Τροποποίηση του υπ' αριθμ. 191/1995 Προεδρικού Δια¬ 
τάγματος «Όργανα που αποφασίζουν ή γνωμοδοτούν 
και ειδικές ρυθμίσεις σε θέματα έργων που εκτελοϋ- 
νται από το Υπουργείο Δημόσιας Τάξης» (Α' 101), 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις της παραγράφου 3 του άρθρου 19 του 
Ν. 1418/1984 «Δημόσια έργα και ρυθμίσεις συναφών θε¬ 
μάτων» (Α' 23). 

2. Τις διατάξεις της παραγράφου 5 του άρθρου 24 του 
Ν. 1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

4. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού. 

5. Την 672/1995 γνωμοδότηση του Συμβουλίου Επι¬ 
κράτειας με πρόταση των Υπουργών Εσωτερικών, Δημό¬ 
σιας Διοίκησης και Αποκέντρωσης Οικονομικών, Δημό¬ 
σιας Τάξης, και Περιβάλλοντος, Χωροταξίας και Δημοσίων 
Έργων, αποφασίζουμε: 

Αρθρο μόνο 

Το πρώτο εδάφιο της παρ. 1 του άρθρου 2 του Π.Δ. 
191/1995 (Α' 101) αντικαθίσταται ως εξής: 

«1. Τα έργα στα οποία αναφέρεται το προηγούμενο άρ¬ 
θρο είναι έργα κατασκευής, προσθήκης - επέκτασης, συ¬ 
ντήρησης, βελτίωσης ή ανακαίνισης των κτιριακών εγκα¬ 
ταστάσεων της Ελληνικής Αστυνομίας και του Πυροσβε¬ 
στικού Σώματος, προϋπολογισμού δαπάνης μέχρι 
500.000.000 δραχμές και τα αρμόδια όργανα είναι ειδικό¬ 
τερα». 

Η ισχύς του διατάγματος αυτού αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 


σίων Έργων, αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 5 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α.-Α. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 

-♦ 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(3) 

Πράξη 44 της 1ης Μαρτίου 1996 
Έγκριση χορηγήσης, κατ’ εξαίρεση, στην «X. ΒΕΝΕΤΗΣ & 
ΣΙΑ» Ο.Ε. άδειας εγκατάστασης (ίδρυσης), επέκτασης 
και κτιριακοΰ εκσυγχρονισμού μονάδας παραγωγής 
προϊόντων Αρτοποιίας και Ζαχαροπλαστικής, στη Λυ- 
κόβρυση Αττικής, οδός Αγ. Παρασκευής 9. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 4 του Ν. 1360/1983 «Προ¬ 
ώθηση των επενδύσεων, οργάνωση των Υπηρεσιών Κρα¬ 
τικών Προμηθειών και άλλες διατάξεις» (ΦΕΚ 65 τ.Α / 
24.5.1983). 

β. Τις διατάξεις του άρθρου 10 παρ, 3 εδ. η του Π.Δ, 
437/1985 «Καθορισμός και ανακατανομή των αρμοδιοτή¬ 
των των Υπουργείων» (ΦΕΚ 157 τ.Α'/19.9.1985). 

γ. Τις διατάξεις του Π.Δ. 84/1984 « Ίδρυση, επέκταση, 
εκσυγχρονισμός, συγχώνευση και μετεγκατάσταση βιομη¬ 
χανιών, βιοτεχνιών και αποθηκών μέσα στα όρια του ηπει¬ 
ρωτικού τμήματος του Νομού Αττικής και των νηοιών Σα¬ 
λαμίνας και Αίγινας» (ΦΕΚ 33 τ.Α /21.3.1984). 

δ. Την, από 5.1.1996, αίτηση της «X. ΒΕΝΕΤΗΣ & ΣΙΑ 
Ο.Ε.», για την έγκριση χορήγησης άδειας εγκατάστασης 
(ίδρυσης), επέκτασης και κτιριακοΰ εκσυγχρονισμού μο¬ 
νάδας παραγωγής προϊόντων Αρτοποιίας και Ζαχαροπλα¬ 
στικής, στη Λυκόβρυση Αττικής - οδός Αγ. Παρασκευής 9. 

ε. Το αριθμ. Φ22/331 /37/21.2.1996 έγγραφο του Υπ- 
πουργείου Ανάπτυξης - Γενική Γραμματεία Βιομηχανίας, 
με το οποίο διαβιβάσθηκε η από 21 Φεβρουάριου 1996 ει¬ 
σήγηση του Υφυπουργού Ανάπτυξης Φοίβου Ιωαννίδη, 
αναφορικά με την χορήγηση, στην «X. ΒΕΝΕΤΗΣ & ΣΙΑ 
Ο.Ε.», άδειας εγκατάστασης (ίδρυσης), επέκτασης και 
κτιριακού εκσυγχρονισμού μονάδας παραγωγής προϊό¬ 
ντων Αρτοποιίας και Ζαχαροπλαστικής στη Λυκόβρυση 
Αττικής - οδός Αγ. Παρασκευής 9, κατό παρέκκλιση των 
διατάξεων του Π.Δ. 84/84. 
στ. Το γεγονός ότι, από την εν λόγω επένδυση: 
α. θα πραγματοποιηθεί δαπάνη ύψους 3,000.000.000 
δρχ. 

2. θα δημιουργηθούν ογδόντα (80) νέες θέσεις εργα¬ 
σίας. 

3. θα αυξηθεί η παραγωγή και θα βελτιωθεί η ποιότητα 
των προϊόντων Αρτοποίας και Ζαχαροπλαστικής της «X, 
ΒΕΝΕΤΗΣ & ΣΙΑ» Ο.Ε., με αποτέλεσμα να γίνουν ανταγω- 

νιστικά στην εσωτερική και εξωτερική αγορά. 

4. θα αξιοποιηθεί το αργούν κεφαλαιουχικό δυναμικό 
(το βιομηχανοστάσιο που θα πραγματοποιηθεί η επέν¬ 
δυση). 

5. θα διασφαλισθεί η υγιεινή προϊόντων πρώτης ανά¬ 
γκης του λαού. 

6. θα μειωθεί η επιβάρυνση του περιβάλλοντος επειδή: 

ι) θα σταματήσει να λειτουργεί το υφιστάμενο Υφαντή¬ 
ριο - Βαφείο, δραστηριότητα περισσότερο οχλούσα από 
τη μονάδα που θα ιδρυθεί στην ίδια θέση και 

ιι) θα αντικατασταθεί η καύσιμη ύλη που χρησιμοποιού¬ 
νταν από το υφιστάμενο Υφαντήριο - Βαφείο, δηλαδή το 
Μαζούτ ή πετρέλαιο με υγραέριο ή φυσικό αέριο που θα 
χρησιμοποιεί η νέα μονάδα, με αποτέλεσμα οι ρύποι από 
την καύση να μειωθούν σχεδόν τελείως. 

ζ) Την προφορική εισήγηση της Υπουργού Ανάπτυξης, 
αποφασίζει: 

Εγκρίνει τη χορήγηση, στην «X. ΒΕΝΕΤΗΣ & Σ1Α Ο.Ε.», 
κατά παρέκκλιση των διατάξεων του Π.Δ. 84/84 και σύμ¬ 
φωνα με τις διατάξεις του άρθρου 4 του Ν. 1360/83 και τις 
διατάξεις του άρθρου 10 παρ. 3 εδ. η του Π.Δ. 437/1985, 
άδειας εγκατάστασης (ίδρυσης) μονάδας παραγωγής 
προϊόντων Αρτοποιίας και Ζαχαροπλαστικής στις κτιρια- 
κές εγκαταστάσεις του Υφαντήριου - Βαφείου που μί¬ 
σθωσε (με σκοπό την αγορά) και βρίσκεται στην Λυκό- 
βρυση Αττικής - οδός Αγ. Παρασκευής 8 - και άδειας επέ¬ 
κτασης και κτιριακού εκσυγχρονισμού, συνολικής κινητή¬ 
ριας δύναμης ισχύος 700 ΗΡ και κόστους 3.000.000.000 
δρχ., των εγκαταστάσεων αυτών. 

Η έγκριση παρέχεται με τους εξής όρους: 

α) Η «X. ΒΕΝΕΤΗΣ & ΣΙΑ Ο.Ε.», πριν τη χορήγηση 
άδειας εγκατάστασης, να προσκομίσει στην αρμόδια Δ/- 
νση Βιομηχανίας της Νομαρχιακής Αυτοδιοίκησης Ανατο¬ 
λικής Αττικής, έγκριση περιβαλλοντικών όρων, σύμφωνα 
με τις ισχύουσες διατάξεις. 

β) Η Εταιρεία είναι υποχρεωμένη να συμμορφωθεί με 
τους όρους και περιορισμούς που θα επιβληθούν με τις 
αποφάσεις της αρμόδιας Υπηρεσίας Βιομηχανίας, καθώς 
και με τους όρους που θα επιβληθούν για την προστασία 
του περιβάλλοντος και την ασφάλεια των εργαζομένων και 
των περίοικων, σύμφωνα με τους εγκεκριμένους περιβαλ¬ 
λοντικούς όρους. 

γ) Η Εταιρεία να καταθέσει εγγυητική επιστολή αναγνω¬ 
ρισμένης Τράπεζας Α Τάξης, ισόποση των είκοσι εκατομ¬ 
μυρίων (20.000.000) δρχ., με την οποία θα εγγυάται την 
εμπρόθεσμη (εντός τριετίας) πραγματοποίηση της ως άνω 
επένδυσης, κατά ποσοστό τουλάχιστον 80%. Οι λεπτομέ¬ 
ρειες κατάθεσης και επιστροφής της εγγυητικής επιστο¬ 
λής, θα καθορισθούν από τον Υφυπουργό Ανάπτυξης 
Φοίβο Ιωαννίδη. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα μέλη 

Ακριβές ανρίγραφο 

Ο Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 

-Φ- 

ΑΝΑ ΚΟΙΝΩΣ ΕΙΣ 

Αριθ. Φ.0544/10/ΑΣ 93/Μ. 4486 (4) 

Ανακοίνωση για τη θέση σε ισχύ «της Συμφωνίας μεταξύ 
των Κυβερνήσεων της Ελληνικής Δημοκρατίας και της 
Ρωσικής Ομοσπονδίας». (Θεσσαλονίκη, 8.9.1995). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Ρωσικής Ομοσπονδίας για την επ’ αμοιβαιότητι ίδρυση 
Γενικών Προξενείων της Ελληνικής Δημοκρατίας στην 
Αγία Πετρούπολη και στο Νοβοροσίσκ και της Ρωσικής 
Ομοσπονδίας στην θεσαλονίκη που υπογράφηκε στη 
Θεσσαλονίκη την 8.9-1995 και η οποία εγκρίθηκε από τη 
χώρα μας με την από 12 Οκτωβρίου 1995 Υπουργική Από¬ 
φαση που δημοσιεύθηκε στο υπ' αριθ. 227 Φύλλο της 
Εφημερίδος της Κυβερνήσεως τεύχος Α' της 1.11.1995 
τέθηκε σε ισχύ, σύμφωνα με τη διάταξη του άρθρου 7 αυ¬ 
τής, την 18η Δεκεμβρίου 1995. 

Αθήνα, 4 Μαρτίου 1996 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α 

Β. ΠΑΤΡΩΝΑΣ 

Αριθ. Φ.0544/21/ΑΣ 104/Μ.4025 (5) 

Ανακοίνωση για τη θέση σε ισχύ της Συμφωνίας συνεργα¬ 
σίας και αμοιβαίας συνδρομής των Τελωνειακών Διοι¬ 
κήσεων Ελλάδος - Τσεχίας. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Τσεχικής και Σλοβακικής Ομοσπονδιακής Δημοκρα¬ 
τίας για τη συνεργασία και την αμοιβαία συνδρομή των τε¬ 
λωνειακών διοικήσεων των δύο Κρατών η οποία υπογρά- 
φηκε στην Πράγα την 15η Μαΐου 1991 και κυρώθηκε με 
τον υπ’ αριθ. 2191/1994 Νόμο που δημοσιεύθηκε στο υπ' 
αριθ. 32 Φύλλο της Εφημερίδος της Κυβερνήσεως τεύχος 
Α' της 11.3.1994 τέθηκε σε ισχύ, μεταξύ της χώρας μας 
και της Δημοκρατίας της Τσεχίας, σύμφωνα με τη διάταξη 
του άρθρου 14 αυτής, την 1η Δεκεμβρίου 1995. 

Αθήνα, 6 Μαρτίου 1996 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 

Β ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



